Københavns Adresseavis, 1801-11-23
Den 3 d. M. da det frygtelige Uveir rasede, om hvis sørgelige Følger de offentlige Tidender indeholde Anmeldelser, hendte det sig, efter en fra Politiemesteren i Kiøbenhavn til Cancelliet indkommen Beretning, at et Skib, hiemmehørende i Flensborg, fort af Capt. Drewsen, og kommende fra Monco med en Ladning Frugter, forulykkedes her paa Rehden uden for det yderste Batterie. Syv Mand af Skibets Besætning havde længe, omspændte af Dødens Rædsler, holdt sig fast paa Vraget, og forgiæves ventet Hielp. Grosserer Staal Hagen her af Staden, som fra Toldboden havde bemærket disses synkelige Forfatning, udlovede en Belønning af 100 Rd. til den eller dem, som biergede dette for yderste Livsfare udsatte Mandskab. En af Kiøbenhavns Færgefolk, tillige med 3 til 4 andre Mænd, tilbøde sig at giøre Forsøg paa de Ulykkeliges Redning, og satte i mueligste Hast fra Land. En Færgemand fra Helsingøer, navnlig Lars Bagge, som tilligemed nogle af sine Kammerater var tilstæde paa Toldboden, blev til samme Tid opmuntret at vove sig ud; Tilveiebringelsen af et Dræg og øvrigt fornødent Redskab opholdt ham og dem i nogen Tid. Den kjøbenhavnske Færgemand pandt ud Norden for Lunetten, men, da Baaden, som var gammel, blev fyldt med Vand, saae Folkene sig ei istand til at naae Draget, uden med Fare for selv at sætte til; de nødtes altsaa til at vende tilbage, uden at have opnaaet deres Hensigt. Færgemand Bagge, som tog en fordeelagtigere Vei, var derimod saa heldig efter øiensynligste Livsfare, at redde samtlige 7 Mænd, og at indbringe disse til Toldboden, under de Tilstædeværendes Fryderaab. Bagge afslog den udlovede og ham af Grosserer Staal Hagen tilbudne Belønning, med Forsikkring, at han intet havde gjort for Betaling. Den kiøbenhavnske Færgemand modtog til sig og sine Folk en mindre Douceur, som tilbødes dem af bemeldte Grosserer for deres Beredvillighed i at forsøge hvad der stod i deres Magt til de Ulykkeliges Redning. - Efterat denne Beretning har, fra Cancelliet, været Hans Majestæt forelagt, har det behaget Allerhøistsamme, under Gaars Datum at resolvere saaledes: "Af Cancelliets allerunderdanigste Beretning. angaaende Skibbrudnes Redning, den 3 Nov. d. A., paa Kiøbenhavns Rehd, have Vrmed den Fornøielse, som Vi altid føle, ved værdige Dannemænds ædle Daad, erfaret, deels at Grosserer Staal Hagen, dreven af Menneskeligheds Følelse, ved udlovede Belønninger, har opfordret alle dem, som kunde komme de Ulykkelige til Redning, deels den raske og ærekiere Færgemand Bakkes Mod, med hvilket han understyttede af de brave Færgemænd Frederich Wilmsen, Peder Magnussen og Lars Jensen Worm, samt Tienestekarlene Christian og Jens, uforsagt har trodset Faren, reddet de Ulykkelige og, efterat have opnaaet sit Øiemed, allerede lykkelig derved, forkastet hver anden Be" - "Vi ansee detfor en kiær Pligt, at skienke dem, som lønning. udmærke sig ved slige Handlinger, den Hæder, hvortil de have grundet Adgang. Vi ville derfor, at Cancelliet tilkiendegiver Grosserer Staal Hagen Vort allernaadigste bifald for hans værdige Forhold i denne Sag. Vi forunde Færgemanden Bagge Sølvmedallien pro meritis, og en aarlig Pension af 30 Rd. Vi skienke enhver af dem, som foruden Færgemand Bagge have deeltaget i Redningen, en Præmie af 5 danske Dukater.